ช่องวัน
ช่องวัน 31 ออกอากาศเป็นครั้งแรก เมื่อวันที่ 1 ธันวาคม พ.ศ. 2554 ด้วยชื่อ "วัน-สกาย วัน" () มีเนื้อหาที่นำรายการโทรทัศน์ต่างๆ ทั้งประเภทดนตรี ละครโทรทัศน์ และภาพยนตร์ ซึ่งผลิตขึ้นโดย บริษัทในเครือจีเอ็มเอ็ม แกรมมี่ ซึ่งมีสถานะเป็นหนึ่งในช่องรายการหลัก แพร่ภาพทางช่องหมายเลข 0 ของบริการโทรทัศน์ผ่านกล่องรับสัญญาณดาวเทียม "วันสกาย" ต่อมาในวันที่ 1 เมษายน พ.ศ. 2555 เปลี่ยนชื่อบริการ และกล่องรับสัญญาณเป็น "จีเอ็มเอ็มแซต" ส่วนชื่อช่องรายการเปลี่ยนเป็น "จีเอ็มเอ็มแซต ฮิตส์" () จากนั้นเมื่อวันที่ 1 พฤศจิกายน ปีเดียวกัน เปลี่ยนชื่อใหม่อีกครั้งเป็น "จีเอ็มเอ็มวัน" พร้อมเปลี่ยนมาผลิตรายการขึ้นเองทั้งหมด รวมถึงย้ายไปยังช่องหมายเลข 7 ของบริการโทรทัศน์ผ่านกล่องรับสัญญาณดาวเทียมจีเอ็มเอ็มแซต และเริ่มเปิดสัญญาณให้รับชมฟรี (free-to-air) ตั้งแต่วันที่ 1 พฤษภาคม พ.ศ. 2556 พร้อมทั้งเพิ่มเนื้อหาใหม่เช่น ละครชุด รายการต่างประเทศ และข่าวบันเทิง พร้อมทั้งเผยแพร่ตราสัญลักษณ์ และคำขวัญของช่องคือ "ดูทุกที ดีทุกวัน" แต่เมื่อวันที่ 1 กันยายน ปีเดียวกัน ช่องวันสามารถรับชมได้ ทางบริการโทรทัศน์ผ่านกล่องรับสัญญาณดาวเทียม ของจีเอ็มเอ็มแซตและพีเอสไอ ซึ่งสามารถถอดรหัสสัญญาณบิสส์ (BISS) ได้เท่านั้น
อรรถพันธ์ พูลสวัสดิ์
หลังจากที่ซีรีส์เรื่อง "เพื่อนเฮี้ยน..โรงเรียนหลอน" และภาพยนตร์เรื่อง "อนธการ" เผยแพร่ไปแล้วนั้น ทำให้อรรถพันธ์เริ่มมีชื่อเสียงมากขึ้นในฐานะนักแสดงวัยรุ่น เขาได้เซ็นสัญญาเป็นนักแสดงในสังกัด GMMTV ทำให้เขาได้มีผลงานซีรีส์เรื่องต่อมาคือเรื่อง "รุ่นพี่ Secret love ตอน puppy honey" โดยกันรับบท โรม (ธนภัทร ภรณ์พรหม) แสดงคู่กับ ออฟ จุมพล อดุลกิตติพร ซึ่งรับบทเป็น ปิ๊ก (ปกรณ์ สิรินโชต) เมื่อซีรีส์เรื่องนี้ออกอากาศก็ได้รับความนิยมและเสียงตอบรับเป็นอย่างมาก โดยเฉพาะคู่ของปิ๊กและโรม (ออฟและกัน) ที่หลายเสียงเห็นพ้องต้องกันว่า นักแสดงทั้งสองคนนี้มีแรงดึงดูดที่เข้ากันมาก จนทำให้กลายเป็น คู่จิ้นคู่ใหม่ที่มีแฟนคลับชื่นชอบเป็นจำนวนมาก และด้วยผลตอบรับที่ดีจากแฟนคลับ จึงทำให้บริษัท จีเอ็มเอ็ม แกรมมี่ จำกัด (มหาชน) ประเภทธุรกิจ ช่องวัน (ช่อง One 31) สร้างภาคต่อของซีรีส์เรื่องนี้ ในชื่อว่า "รุ่นพี่ Secret love ตอน puppy honey 2 สแกนหัวใจนายหมอหมา" ซึ่งเมื่อซีรีส์เรื่องนี้ออกอากาศก็ได้รับความนิยมไม่แพ้ภาคแรก อีกทั้งยังเกิดเป็นกระแสโด่งดังใน social network ทำให้ tag #ปิ๊กโรม และ #ออฟกัน ติดชาร์จอันดับ 1 บนสื่อ twitter (ลักษณะการค้นหา:การค้นหาภายในประเทศ) และที่สำคัญยังมีแฟนคลับชาวต่างประเทศชื่นชอบคู่จิ้นออฟกันอีกเป็นจำนวนมาก จนทำให้ทาง GMMTV จัดงาน Fan-Meeting ชาวต่างประเทศของออฟกันที่ประเทศเกาหลี (OFF x GUN Korea First Fan Meeting, วันที่ 20 พฤษภาคม 2560) และกรุงไทเป ประเทศไต้หวัน (GUN & OFF First Fan Meeting In Taipei ,วันที่ 12 สิงหาคม 2560) ซึ่งบรรยากาศเต็มไปด้วยความอบอุ่น นอกจากจะจัดงาน Fan-Meeting ที่ต่างประเทศแล้ว ทางต้นสังกัดยังได้จัดงาน Fan-Meeting ที่ประเทศไทยอีกด้วย ซึ่งมีชื่องานว่า "Y I LOVE YOU FAN PARTY" เป็นงานที่รวมเหล่านักแสดงคู่จิ้นในสังกัด GMMTV ซึ่งกำลังได้รับความนิยมอยู่ในขณะนี้ อาทิเช่น พีรวัส แสงโพธิรัตน์ - ปราชญา เรืองโรจน์, ฐิติภูมิ เตชะอภัยคุณ - พิรพัฒน์ วัฒนเศรษสิริ เป็นต้น มาร่วมกิจกรรมความสนุกกับแฟนคลับในวันที่ 3 กันยายน 2560 ณ ธันเดอร์โดม เมืองทองธานี อีกทั้งยังได้แสดงซีรีส์วัยรุ่นอีกมากมาย และมีอีกหนึ่งผลงานที่โดดเด่น คือบท ปุณณ์ จากซีรีส์ THE GIFTED นักเรียนพลังกิฟต์ ซึ่งเป็นซีรีส์ที่เกี่ยวกับนักเรียนชั้นมัธยมศึกษา จากห้องของนักเรียนผู้มีพรสวรรค์ทางด้านวิชาการ (กิฟท์เต็ด) กระทั่ง episode ประจำตัวละคร ปุณณ์ ได้ออกอากาศเมื่อวันอาทิตย์ที่ 9 กันยายน พ.ศ. 2561 ทำให้เกิดเป็นกระแสใน Social media อาทิ ทวิตเตอร์ (ขึ้นเป็นอันดับ 1 ของเทรนด์ทวิตเตอร์:ลักษณะการค้นหาภายในประเทศ) อินสตราแกรม เฟสบุ๊ค และได้มีการวิพากษ์วิจารณ์ถึงการแสดงของ กัน อรรถพันธ์ จากผู้ชม บุคคลที่มีชื่อเสียง และสื่อทางอินเทอรเน็ตว่าเป็นการแสดงที่ดีและมีพลังอย่างมาก